CELEX: 32009D0622
Language: lt
Date: 1250726400000
Title: 2009/622/EB: 2009 m. rugpjūčio 20 d. Komisijos sprendimas, kuriuo Slovakijoje leidžiama taikyti tam tikrus kiaulių skerdenų klasifikavimo būdus (pranešta dokumentu Nr. C(2009) 6389)

27.8.2009   
            
            
               LT
            
            
               Europos Sąjungos oficialusis leidinys
            
            
               L 224/11
            
         
      KOMISIJOS SPRENDIMAS
   
   2009 m. rugpjūčio 20 d.
   kuriuo Slovakijoje leidžiama taikyti tam tikrus kiaulių skerdenų klasifikavimo būdus
   (pranešta dokumentu Nr. C(2009) 6389)
   (Tekstas autentiškas tik slovakų kalba)
   (2009/622/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Pagal Reglamento (EB) Nr. 1234/2007 V priedo B dalies IV punkto 1 pastraipą kiaulių skerdenos turi būti klasifikuojamos raumeningumą apskaičiuojant pagal statistiškai įrodytus vertinimo metodus, pagrįstus kiaulių skerdenos vienos ar kelių anatominių dalių fiziniais matavimais. Klasifikavimo būdus leidžiama taikyti tik jei jie atitinka vertinimo statistinės paklaidos didžiausią leidžiamą nuokrypį. Šis nuokrypis nustatytas 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (2), 23 straipsnio 3 dalyje.
            
         
               (2)
            
            
               Slovakija paprašė Komisijos leisti taikyti tris naujus kiaulių skerdenų klasifikavimo būdus ir Reglamento (EB) Nr. 1249/2008 23 straipsnio 4 dalyje numatyto protokolo antroje dalyje pateikė bandomųjų išpjaustymų rezultatus.
            
         
               (3)
            
            
               Išnagrinėjus šį prašymą paaiškėjo, kad reikalavimai, taikomi išduodant leidimą taikyti šiuos klasifikavimo būdus, yra įvykdyti.
            
         
               (4)
            
            
               Prietaisus ar klasifikavimo būdus galima leisti keisti tik priėmus naują Komisijos sprendimą, kuriame būtų atsižvelgta į įgytą patirtį. Todėl dabartinis leidimas gali būti panaikintas.
            
         
               (5)
            
            
               Šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamentu (EB) Nr. 1234/2007 kiaulių skerdenoms klasifikuoti Slovakijoje leidžiama naudoti:
   
               a)
            
            
               prietaisą „Two-point, (Zwei punkte – ZP)“ ir su juo susijusius vertinimo metodus, apie kuriuos išsamesnė informacija pateikiama priedo 1 dalyje;
            
         
               b)
            
            
               prietaisą „Fat-O-Meater (FOM)“ ir su juo susijusius vertinimo metodus, apie kuriuos išsamesnė informacija pateikiama priedo 2 dalyje;
            
         
               c)
            
            
               prietaisą „Ultrafom 300 (UFOM)“ ir su juo susijusius vertinimo metodus, apie kuriuos išsamesnė informacija pateikiama priedo 3 dalyje.
            
         2 straipsnis
   Prietaisus ar vertinimo metodus keisti draudžiama.
   3 straipsnis
   Šis sprendimas skirtas Slovakijos Respublikai.
   
      Priimta Briuselyje, 2009 m. rugpjūčio 20 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 299, 2007 11 16, p. 1.
   
      (2)  OL L 337, 2008 12 16, p. 3.
   
      PRIEDAS
      
         KIAULIŲ SKERDENŲ KLASIFIKAVIMO BŪDAI SLOVAKIJOJE
      
      1   DALIS
      
         Two-Point (Zwei Punkte – ZP)
      
      
                  1.
               
               
                  Kiaulių skerdenos klasifikuojamos rankiniu klasifikavimo būdu, kuris vadinamas „Two-Point (Zwei Punkte – ZP)“.
               
            
                  2.
               
               
                  Šis būdas gali būti taikomas naudojantis liniuote, kurios padalos nustatomos remiantis prognozės lygtimi. Taikant šį metodą, ties skerdenos vidurine linija rankiniu būdu išmatuojamas raumenų storis ir riebalų storis.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                     ZP = 59,790 + 0,107 × M – 0,581 × F,
                  kai:
                  
                              
                                 
                           
                           
                              =
                           
                           
                              apskaičiuotas skerdenos raumeningumas (procentais),
                           
                        
                              M
                           
                           
                              =
                           
                           
                              raumens storis, matuojamas ties skerdenos vidurine linija, arčiausiai tarp raumens musculus gluteus medius priekinio galo (ties galva) ir stuburo kanalo viršutinio krašto (ties nugara) (milimetrais),
                           
                        
                              F
                           
                           
                              =
                           
                           
                              riebalų storis (su oda), matuojamas ties skerdenos vidurine linija, ploniausioje vietoje virš raumens musculus gluteus medius (milimetrais).
                           
                        Formulė taikoma 60–120 kilogramų svorio skerdenoms.
               
            2   DALIS
      
         Fat-O-Meater (FOM)
      
      
                  1.
               
               
                  Kiaulių skerdenos klasifikuojamos naudojant prietaisą „Fat-O-Meater (FOM)“.
               
            
                  2.
               
               
                  Šiame prietaise įmontuotas 6 milimetrų skersmens zondas su Siemens SFH 950 tipo fotodiodu ir SFH 960 tipo fotodetektoriumi. Veikimo intervalas – nuo 3 iki 103 milimetrų. Matavimo duomenys kompiuteriu konvertuojami į apskaičiuoto raumeningumo rodiklį.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                     FOM = 61,213 + 0,152 × M – 0,624 × F,
                  kai:
                  
                              
                                 
                           
                           
                              =
                           
                           
                              apskaičiuotas skerdenos raumeningumas (procentais),
                           
                        
                              M
                           
                           
                              =
                           
                           
                              raumens storis, matuojamas 70 mm atstumu nuo skerdenos vidurinės linijos tarp antro ir trečio paskutinių šonkaulių (milimetrais),
                           
                        
                              F
                           
                           
                              =
                           
                           
                              riebalų storis (su oda), matuojamas toje pačioje vietoje, kaip ir raumens storis (milimetrais).
                           
                        Formulė taikoma 60–120 kilogramų svorio skerdenoms.
               
            3   DALIS
      
         Ultrafom 300 (UFOM)
      
      
                  1.
               
               
                  Kiaulių skerdenos klasifikuojamos naudojant prietaisą „Ultrafom 300 (UFOM)“.
               
            
                  2.
               
               
                  Prietaise įmontuotas 4 MHz ultragarso zondas Krautkrämer MB 4 SE. Intel 80 C 32 tipo mikroprocesoriumi ultragarso signalas suskaitmeninamas, išsaugomas ir apdorojamas. Matavimo duomenys prietaisu Ultrafom konvertuojami į apskaičiuoto raumeningumo rodiklį.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  
                     UFOM = 64,436 + 0,073 × M – 0,742 × F,
                  kai:
                  
                              
                                 
                           
                           
                              =
                           
                           
                              apskaičiuotas skerdenos raumeningumas (procentais),
                           
                        
                              M
                           
                           
                              =
                           
                           
                              raumens storis, matuojamas 70 mm atstumu nuo skerdenos vidurinės linijos tarp antro ir trečio paskutinių šonkaulių (milimetrais),
                           
                        
                              F
                           
                           
                              =
                           
                           
                              riebalų storis (su oda), matuojamas toje pačioje vietoje, kaip ir raumens storis (milimetrais).
                           
                        Formulė taikoma 60–120 kilogramų svorio skerdenoms.